**Vejledning til censorer i Dansk Sejlunion: Yachtskipperprøver under COVID19 – fysisk tilstedeværelse og online prøver**

Yachtskipperprøverne vil under Covid19 epidemien tage en anden form, og desværre ser vi nu igen flere stramninger på området.

I forhold til retningslinjer for udendørs og indendørs idrætter og sundhedsmyndighedernes krav og anbefalinger, skal der ved yachtskipperprøver holdes en afstand på mindst 1 meter mellem deltagerne og der skal bæres mundbind.

Yachtskipperprøverne kan afholdes indendørs, så længe alle retningslinjer for hygiejne og afstand overholdes. Ved Y3 prøvernes teoriprøver skal der kunne være 2 meter mellem alle prøvedeltagere. Forsamlingsforbuddet på max 10 personer skal overholdes. Der skal gøres rent efter al aktivitet og der skal bæres mundbind. Det er udbyders ansvar at disse forhold kan overholdes.

For en god ordens skyld gør vi også opmærksom på, at retningslinjerne nedenfor ikke

tilsidesætter sundhedsmyndighedernes og Rigspolitiets anvisninger, ligesom øvrig lovgivning

er gældende.

Vi har alle et fælles ansvar for, at spredningen af corona-smitte fortsat kan holdes under

kontrol, og vi alle kan dyrke sejlsport forsvarligt.

Oline prøver vil også kunne gennemføres. Følgende vejledning er derfor opdelt i 2: Prøver med fysisk tilstedeværelse og online prøver.

Denne vejledning gælder frem til anden information bliver givet på Dansk Sejlunions hjemmeside.

**Vejledning for yachtskipperprøver – fysisk tilstedeværelse:**

**Før prøven:**

1. Udbyder (i samarbejde med prøvedeltagerne), censor og Dansk Sejlunion aftaler eksamensdato og sted. Prøven oprettes på Dansk Sejlunions hjemmeside, så deltagerne kan tilmelde sig.
2. Udbyder laver en liste over prøvedeltagerne med de tidsintervaller prøvedeltagerne skal op i. Listen sendes til censor sammen med deltagernes sejladsplanlægning. Prøvedeltagerne bør kun opholde sig på prøvestedet, i det tildelte tidsinterval til selve prøven og skal komme alene.

**Under prøven:**

1. Udbyder og censor mødes før prøven og sætter borde ol. klar så opsætningen overholder retningslinjerne i denne vejledning.
2. Censor og udbyder tager imod prøvedeltageren og afholder prøven.
3. Der må ikke gives hånd, krammes eller anden kropskontakt. Der bør hele tiden være minimum 1 meters afstand mellem alle tilstedeværende.
4. Prøven afholdes i henhold til prøvekravene for Yachtskipperprøver under Dansk Sejlunion, om den holdes udendørs eller indendørs.
5. Der skal være sprit på bordene, og efter hver prøve skal alle spritte hænder og prøvedeltageren skal afspritte bordet og sædet, hvor han/hun har siddet. Er der brugt materiel som kuglepenne, tavle eller lignende skal dette også sprittes af.

**Efter prøven:**

1. Censor skriver resultaterne ind i indrapporteringsskemaet til Dansk Sejlunion. I noter skrives der ”prøve foretaget online” eller ”prøve foretaget udendørs”.
2. Censor sender resultaterne til Dansk Sejlunion.

NB: Der skal indtænkes ekstra tid end normalt til prøveafholdelsen.

Denne lille men vigtige og glædelige genåbning med mulighed for igen at kunne afholde prøver forudsætter, at:

* Alle hygiejneråd skal følges
* Personer i risikogrupperne eller med sygdomstegn deltager ikke
* Der bør holdes minimum 1 meters afstand på alle tidspunkter
* At alle overholder de tidskrav som sættes, så der ikke er flere personer tilstede end beskrevet i denne vejledning
* Eventuelle lokalebegrænsninger fra fx kommune, havnemyndighed eller politi skal efterleves

**Vejledning for online prøver:**

**Før afholdelse af yachtskipperprøver over et online visuelt medium:**

1. Udbyder, elev og censor træffer en aftale om tidspunkt for afholdelse af prøve – der skal afsættes 1 time og 15 minutter i alt til Y3 og 1 time til Y1. Tidspunktet sendes til Dansk Sejlunion, så Dansk Sejlunion kan opsætte et tilmeldingsmodul.
2. Censor modtager fra Dansk Sejlunion den 30 minutters teoriprøve/stopprøve på e-mail.
3. Eleven udarbejder en sejladsplanlægning og sender den på e-mail til censor, i så god tid at censor kan nå at gennemlæse den (minimum 7 dage før).
	1. Et billede af søkort skal vedhæftes, med indtegnede kursben, beholdende kurs (gradtal) samt distancer.

**Under prøven:**

1. Censor ringer til eleven (og evt. udbyder) på f.eks. Skype, Facetime, Teams, Zoom eller lignende. Det skal være en online platform der gør det muligt at sende ”live Video” under hele prøven.
2. Censor tjekker ID på eleven ved at se pas eller kørekort pr. video.
3. Censor sender den 30 minutter teori/stop prøve til elevens e-mail.
4. Eleven udfylder stopprøven, foran webcam, så censor under hele prøven kan se, at eleven selv udfylder prøven. (har censor mulighed for at se flere prøvedeltagere ad gangen på skærmen, kan flere udfylde stopprøven på samme tid. Men KUN hvis censor kan se alle prøvedeltagerene under hele prøven).
5. Eleven sender den udfyldte prøve tilbage til censor (pr e-mail) og censor retter den – FØR det operative interview gennemføres.
6. Herefter gennemgås det operative interview over video, på samme måde som det ville havde foregået, hvis man sad ansigt til ansigt (med de ændringer i metode der må være nødvendige i denne online situation)
7. Det operative interview, votering og tilbagemelding på eksamen skal tage 40 minutter i alt for Y3 og 60 minutter i alt for Y1. Prøvedeltageren får at vide om han/hun er bestået ved at der umiddelbart efter prøven (og efter at censor og udbyder har voteret) bliver ringet til han/hun af censor med resultatet. Dvs. for at censor og udbyder kan votere skal prøvedeltageren logge af.

**Efter prøven:**

1. Censor skriver resultaterne ind i indrapporteringsskemaet til Dansk Sejlunion. I noter skrives der ”prøve foretaget online”.
2. Censor sender resultaterne til Dansk Sejlunion.

NB: Da denne online model vil tage mere tid end normalt, vil en censor maks. kunne eksaminere 8 prøvedeltagere pr. dag til Y3 og 6 prøvedeltagere til Y1.

Der vil også være mulighed for at føre tilsyn.

Denne vejledning gælder frem til anden information bliver givet på Dansk Sejlunions hjemmeside.

Har I spørgsmål så kontakt:

Urd Kornø Rasmussen

Bredde- og uddannelseskonsulent i Dansk Sejlunion,

@: urd@sejlsport.dk

Tlf: 8820 7023